Kvizburger - Wikipedia

# Kvizburger

### From Wikipedia

Vinko Pejić: "Kvizburger 2"

KVIZBURGER, popularna kviz-emisija osječkog Slavonskog radija, koju priprema i vodi Vinko Pejić. Emitira se od sredine 90-ih godina 20. stoljeća.

Emisija Kvizburger pojavila se kako bi ispunila neke programske praznine Slavonskog radija, a traje do današnjih dana i "od vremena do vremena ispunjava neke praznine koje su se, s godinama, pojavile u našim glavama". U početku je voditelj krenuo bojažljivo, sa samo dva-tri pitanja, a kako su se slušaoci javljali u sve većem broju, shvatio je da rado prihvaćaju ponuđeni i sadržaj i formu: ugodan razgovor s nekoliko pitanja za simpatičnu nagradu. Stoga je "Kvizburger" počeo postupno prerastati u pravi kviz, tako da Pejić danas svake nedjelje mora pripremiti čak 25 pitanja.

Godine 2000. Kvizburger se iz etera preselio u istoimenu knjigu "Kvizburger :2001 pitanje za 2001 odgovor". Drugi put to je urađeno krajem 2003. godine kad je objavljena knjiga "Kvizburger 2 : 2004 pitanja za 2004. godinu", u kojoj se stvarno nalaze 2004 pitanja, za koja su najčešće ponuđena 3 odgovora, npr.

    604. Na zastavi Ruande nalazi se
    a) štit i dva koplja
    b) sablja
    c) slovo R

    633. Godine 1901. Morzeovom abecedom je preko
    Atlantika poslano prvo slovo i to
    a) slovo A
    b) slovo S
    c) slovo O

    1011. Srednje ime Elvisa Presleya bilo je
    a) Jim
    b) Aron
    c) Andy

    Odgovori: 604) slovo R; 633) slovo S; 1011) Aron.

Knjiga "Kvizburger : 2001 pitanje za 2001 odgovor" ima 365 stranica, a knjiga "Kvizburger 2 : 2004 pitanja za 2004. godinu" 371 stranicu, obje formata 20 x 14 cm. Izdavač je osječka Grafika. Proslov drugoj napisao je Ivica Vrkić. Na 371. stranici objavljen je šaljivi životopis autora (sa slikom).

Po jedno pitanje iz emisije Kvizburger objavljuje se (od 502. broja, 3-4. II. 2004) i u svakom broju osječkih gradskih novina Osječki dom, u rubrici Kvizburger, na stranici na kojoj se objavljuje i TV-program.

Sama riječ kvizburger stvorena je spajanjem (šaradom od riječi kviz i od drugog dijela riječi hamburger, na način kako su nastala još neke riječi: čizburger (cheeseburger; hamburger sa sirom), fišburger (fishburger; prženi riblji odrezak, najčešće od oslića, u pecivu s majonezom i drugim dodacima), mrazburger (hamburger u obliku Djeda Mraza, u prijevodu TV-serije "Gilmoreice"), kitburger (u Japanu, hamburger od kitovog mesa)...

Izvori:

- "Kvizburger 2 : 2004 pitanja za 2004. godinu", Grafika, Osijek, 2003.
- Igor Gajin: "Osječkim se 'Kvizburgerom' nagrađuju odlikaši i treniraju 'milijunaši'", Osječki dom, V, 497, 8 - Osijek, 22. I. 2004.
- Skupni katalog hrvatskih knjižnica ([www.nsk.hr])
- Jovan Nedić: "Kvizburger", Skandifeniks, ..., 316, 16 - Rijeka, 4. VIII. 2005.

Retrieved from "http://sh.wikipedia.org../../../k/v/i/Kvizburger.html"

Categories: Enigmatika | Enigmatika-2 | Knjige

##### Views

- Članak/Чланак
- Rasprava/Разговор
- Trenutna revizija

##### Traži-Тражи